CELEX: E2008C0302
Language: sk
Date: 2008-05-21 00:00:00
Title: Rozhodnutie Dozorného orgánu EZVO č. 302/08/COL z  21. mája 2008 o statuse Nórska v súvislosti s infekčnou hematopoetickou nekrózou a vírusovou hemoragickou septikémiou a zrušení rozhodnutia Dozorného orgánu EZVO č. 71/94/COL z  27. júna 1994 naposledy zmeneného a doplneného rozhodnutím Dozorného orgánu EZVO č. 244/02/COL z  11. decembra 2002

12.2.2009   
            
            
               SK
            
            
               Úradný vestník Európskej únie
            
            
               L 41/32
            
         
      ROZHODNUTIE DOZORNÉHO ORGÁNU EZVO
   č. 302/08/COL
   z 21. mája 2008
   o statuse Nórska v súvislosti s infekčnou hematopoetickou nekrózou a vírusovou hemoragickou septikémiou a zrušení rozhodnutia Dozorného orgánu EZVO č. 71/94/COL z 27. júna 1994 naposledy zmeneného a doplneného rozhodnutím Dozorného orgánu EZVO č. 244/02/COL z 11. decembra 2002
   DOZORNÝ ORGÁN EZVO,
   SO ZRETEĽOM na Dohodu o Európskom hospodárskom priestore, a najmä na jej článok 109 a protokol 1,
   SO ZRETEĽOM na Dohodu medzi štátmi EZVO o zriadení dozorného orgánu a súdneho dvora, a najmä na jej článok 5 ods. 2 písm. d) a protokol č. 1,
   SO ZRETEĽOM na akt uvedený v bode 4.1.5 kapitoly I prílohy I k Dohode o EHP (smernica Rady 91/67/EHS z 28. januára 1991 o veterinárnych predpisoch, ktoré upravujú uvádzanie na trh vodných živočíchov a výrobkov akvakultúry), ktorá bola upravená protokolom 1 k Dohode o EHP, a najmä na článok 5 tohto aktu,
   KEĎŽE Nórsko listom z 3. mája 1994 predložilo príslušné dôkazy na to, aby jeho územiu bol, pokiaľ ide o infekčnú hematopoetickú nekrózu a vírusovú hemoragickú septikémiu, udelený status schválenej oblasti, a aj vnútroštátne predpisy na zabezpečenie súladu s podmienkami, ktoré sa musia dodržiavať, aby si územie udržalo status schválenej oblasti,
   KEĎŽE Nórsko bolo rozhodnutím Dozorného orgánu EZVO č. 71/94/COL z 27. júna 1994 v súvislosti s IHN a VHS uznané za schválenú kontinentálnu a pobrežnú oblasť pre ryby,
   KEĎŽE Dozorný orgán EZVO rozhodnutiami č. 220/96/COL zo 4. decembra 1996, č. 159/98/COL z 25. júna 1998 a č. 244/02/COL z 11. decembra 2002 zmenil a doplnil rozhodnutie č. 71/94/COL z 27. júna 1994,
   KEĎŽE rozhodnutím č. 71/94/COL naposledy zmeneným a doplneným rozhodnutím č. 244/02/COL z 11. decembra 2002 sa stanovilo, že časti Nórska uvedené v prílohe k tomuto rozhodnutiu sa v súvislosti s IHN a VHS uznávajú za schválenú kontinentálnu oblasť a schválenú pobrežnú oblasť pre ryby,
   KEĎŽE 26. novembra 2007 bolo v Nórsku v okrese Møre og Romsdal potvrdené ohnisko VHS,
   KEĎŽE príslušný nórsky orgán oznámil Dozornému orgánu EZVO opatrenia prijaté na zlikvidovanie nákazy a zabránenie jej rozšíreniu,
   KEĎŽE Dozorný orgán EZVO vyhodnotil informácie, ktoré mu poskytol príslušný nórsky orgán,
   KEĎŽE sa v tejto fáze zdá, že prijaté opatrenia sú primerané,
   KEĎŽE Dozorný orgán EZVO prerokoval túto záležitosť s Európskou komisiou,
   KEĎŽE v súvislosti s IHN nedošlo v Nórsku k žiadnym zmenám,
   KEĎŽE Dozorný orgán EZVO zastáva stanovisko, že Nórsko, s výnimkou oblastí uvedených v prílohe, by sa v súvislosti s IHN a VHS stále malo uznávať za schválenú kontinentálnu oblasť a schválenú pobrežnú oblasť pre ryby,
   KEĎŽE opatrenia stanovené v tomto rozhodnutí sú v súlade so stanoviskom Veterinárneho výboru EZVO, ktorý pomáha Dozornému orgánu EZVO,
   PRIJAL TOTO ROZHODNUTIE:
   
               1.
            
            
               Nórsko, s výnimkou oblastí uvedených v prílohe, sa v súvislosti s IHN a VHS uznáva za schválenú kontinentálnu oblasť a schválenú pobrežnú oblasť pre ryby.
            
         
               2.
            
            
               Týmto sa zrušuje rozhodnutie Dozorného orgánu EZVO č. 71/94/COL z 27. júna 1994 o statuse Nórska v súvislosti s infekčnou hematopoetickou nekrózou a vírusovou hemoragickou septikémiou naposledy zmenené a doplnené rozhodnutím č. 244/02/COL z 11. decembra 2002.
            
         
               3.
            
            
               Toto rozhodnutie nadobúda účinnosť 21. mája 2008.
            
         
               4.
            
            
               Toto rozhodnutie je určené Nórsku.
            
         
               5.
            
            
               Anglické znenie tohto rozhodnutia je autentické.
            
         
      V Bruseli 21. mája 2008
      
         
            Za Dozorný orgán EZVO
         
         Per SANDERUD
         
         
            predseda
         
         Kristján Andri STEFÁNSSON
         
         
            člen kolégia
         
      
   
   
      PRÍLOHA
      IHN
      Nórsko, s výnimkou nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti.
      VHS
      Nórsko, s výnimkou:
      
                  1.
               
               
                  nórskej časti povodí Grense Jacobselv a rieky Pasvik, riek medzi nimi a prináležiacej pobrežnej oblasti;
               
            
                  2.
               
               
                  pobrežných oblastí obcí Stranda a Norddal ohraničených takto:
                  
                              —
                           
                           
                              na východe pomyselnou čiarou medzi trajektovým prístavom Linge na severnej strane Norddalsfjorden a Svarthammaren,
                           
                        
                              —
                           
                           
                              na severozápade pomyselnou čiarou medzi Urda na východnej strane Storfjorden a Øygardsnakken na západnej strane Storfjorden,
                           
                        
                              —
                           
                           
                              na juhu pomyselnou čiarou medzi Dukevika na západnej strane Synnylvsfjorden a bodom, ktorý sa nachádza v tomto fjorde 1 km na sever od opustenej farmy Smoge na východnej strane Synnylvsfjorden.